CELEX: 62008CN0035
Language: bg
Date: 2008-01-31 00:00:00
Title: Дело C-35/08: Преюдициално запитване, отправено от Finanzgericht Baden-Württemberg (Германия) на 31 януари 2008 г. — Grundstücksgemeinschaft Busley/Cibrian/Finanzamt Stuttgart-Körperschaften

12.4.2008   
            
            
               BG
            
            
               Официален вестник на Европейския съюз
            
            
               C 92/15
            
         Преюдициално запитване, отправено от Finanzgericht Baden-Württemberg (Германия) на 31 януари 2008 г. — Grundstücksgemeinschaft Busley/Cibrian/Finanzamt Stuttgart-Körperschaften
   (Дело C-35/08)
   (2008/C 92/28)
   Език на производството: немски
   Препращаща юрисдикция
   Finanzgericht Baden-Württemberg
   Страни в главното производство
   
      Ищец: Grundstücksgemeinschaft Busley/Cibrian
   
      Ответник: Finanzamt Stuttgart-Körperschaften
   Преюдициални въпроси
   
               1.
            
            
               
                           a)
                        
                        
                           Дали член 56 ЕО допуска положение, при което неограничено данъчно задължено физическо лице в Германия не може да приспадне, при установяване на размера на облагаемия доход, загуби от наема и отдаването под аренда на разположен в друга държава-членка недвижим имот за годината, в която те са настъпили, за разлика от загубите от недвижим имот, който се намира на националната територия?
                        
                     
                           б)
                        
                        
                           Има ли значение дали физическото лице само е направило инвестицията в недвижим имот или нарушение е налице и когато физическото лице е станало собственик на разположения в друга държава-членка недвижим имот чрез наследяване?
                        
                     
         
               2.
            
            
               Дали член 56 ЕО допуска положение, при което неограничено данъчно задължено физическо лице в Германия може да приложи само обичайния метод на амортизация при установяване на размера на доходите от отдаване под наем и под аренда на разположен в друга държава-членка недвижим имот, докато за намиращи се на националната територия недвижими имоти то може да приложи метод на по-висока дегресивна амортизация?
            
         
               3.
            
            
               Ако отговорите на първи и втори въпрос са отрицателни, дали спорните национални разпоредби нарушават свободното движение, установено в член 18 ЕО?